REPUBLIKA HRVATSKA

SREDNJA ŠKOLA IVANA TRNSKOGA

HRVATSKA KOSTAJNICA

Hrvatskih branitelja 14

Klasa: 602-03/18-13/7

Urbroj:2176-63-01-18-1

Hrvatska Kostajnica, 24. travnja 2018.

Na temelju članka 18. Zakona o ograničavanju uporabe duhanskih proizvoda( NN br. 45/2018.) , članka 57. Zakona o zaštiti na radu (NN br. 71/14.) i članka 44. Pravilnika o zaštiti na radu, ravnateljica Srednje škole Ivana Trnskoga dana 24. travnja 2018. godine donosi

**ODLUKU O ZABRANI PUŠENJA**

**Članak 1.**

Ova odluka ima za svrhu zaštitu zdravlja učenika, radnika, vanjskih suradnika i vanjskih korisnika prostora škole od štetnih utjecaja pušenja duhana i duhanskih proizvoda.

**Članak 2.**

Ovom odlukom zabranjuje se pušenje u zatvorenom prostoru škole na lokaciji Hrvatskih branitelja 14, Hrvatska Kostajnica i u prostorima koji su po Zakonu o ograničavanju uporabe duhanskih proizvoda ne smatraju zatvorenim javnim prostorom, a funkcionalni su dio prostora u kojima se obavlja djelatnost odgoja i obrazovanja.

**Članak 3.**

Ova odluka stupa na snagu danom njena donošenja.

**Članak 4.**

Ova odluka objavljuje se na oglasnoj ploči Škole, te na mrežnim stranicama škole.

Ravnateljica:

Olga Mijočević, prof.